
הכנסת העשרים
מושב שלישי
<פרוטוקול מס' 474>
מישיבת ועדת העבודה, הרווחה והבריאות
יום שלישי, ט' באדר התשע"ז (07 במרץ 2017), שעה 8:55
<סדר היום:>
<1. החלפת שם ועדת המשנה לעניין מעמד הקשיש לשם ועדת המשנה לעניין מעמד האזרח הוותיק>
<2. הקמת ועדת המשנה לבטיחות בעבודה בענף הבניין>
נכחו:

<חברי הוועדה:> 
אלי אלאלוף – היו"ר
עבד אל חכים חאג' יחיא
<ייעוץ משפטי: >
נעה בן שבת
<מ"מ מנהל/ת הוועדה:>
אתי שבתאי
<רישום פרלמנטרי:>
הדר אביב
<1. החלפת שם ועדת המשנה לעניין מעמד הקשיש לשם ועדת המשנה לעניין מעמד האזרח הוותיק>
<2. הקמת ועדת המשנה לבטיחות בעבודה בענף הבניין>
<היו"ר אלי אלאלוף:>
בוקר טוב, אני שמח להתחיל את הישיבה היום בהודעות על החלפת שם ועדה ועל הקמת ועדת משנה. היום ה-7.3.2017, ט' באדר התשע"ז, והשעה 8:57.

הודעה ראשונה – אנחנו מחליפים את שם ועדת המשנה לעניין מעמד הקשיש לשם: ועדת המשנה לעניין מעמד האזרח הוותיק. הוועדה תיקרא: ועדת המשנה לעניין מעמד האזרח הוותיק. מי בעד?

הצבעה

בעד – פה אחד
ההצעה בדבר החלפת שם ועדת המשנה אושרה.
<היו"ר אלי אלאלוף:>
דבר שני, הודעה מאוד משמחת, בעיניי – אנחנו מקימים ועדת משנה לבטיחות בעבודה בענף הבנייה. אני שמח שזה הוקם כוועדת משנה בזכות הצטרפותו של חבר הכנסת חאג' יחיא, והוא יעמוד בראש ועדת המשנה. מותר לנו בין חמישה לשבעה חברי ועדת משנה שהם חברי ועדת העבודה, הרווחה והבריאות, ואני מתנדב להיות השני אחריו.
חבר הכנסת חאג' יחיא הוא האיש הכי מתאים לנושא, בעיניי, כי הוא הוכשר למהנדס, ולעניות דעתי, הוא היחיד בוגר הטכניון שעבד בתחום הזה ומכיר את הנושא, וכצוות אד הוק שהקמנו יחד איתו ועם חבר הכנסת איל בן ראובן עשינו את העבודה עד עכשיו. חלק מהחוקים עברו, חוק אחד לפחות עבר ומיושם באופן מידי, דבר - - - במדינה שמיישמים חוקים בזמן כל-כך קרוב, ואני שמח שאתה אתנו.
מי בעד הקמת ועדת המשנה? מי נגד?
הצבעה

בעד – פה אחד
ההצעה בדבר הקמת ועדת המשנה לבטיחות בעבודה בענף הבנייה אושרה.

<היו"ר אלי אלאלוף:>
אז יש לנו ועדת משנה.

<נעה בן שבת:>
מי חבריה, כבוד היושב-ראש?

<אתי שבתאי:>
יש הצעה לחברים.

<היו"ר אלי אלאלוף:>
אבל ביקשתם את הסכמתם?

<קריאה:>
עוד לא - - -

<היו"ר אלי אלאלוף:>
אז נא להודיע להם. יהיו עד שבעה חברים באיזון קואליציה-אופוזיציה, ואני בטוח שנמצא כי הנושא ענייני ודחוף. הישיבה הראשונה נעולה.

<הישיבה ננעלה בשעה 09:00.>

